Karen Hækkerup (S), 2005-05-25:
Ministeren siger, at det vil være en lykke at få hr. Søren Pind som overborgmester i København.
Nu var der også engang et Venstre i Danmark, der mente, at Peter Brixtofte var en lykke og en gevinst for partiet at have som borgmester et andet sted i landet.
Jeg tror, det er vigtigt, at vi skal holde fokus på det, det drejer sig om, nemlig sundhedspolitik og misbrugsområdet.
Hvorfor er regeringen ikke interesseret i at tage en drøftelse af, om vi kan finde andre løsninger end dem, vi har brugt i årevis?
Der er brug for, at der bliver tænkt nyt, og det bekræfter hr. Søren Pind så ganske glimrende med sin provokation.
Der er behov for en debat, og nu tager vi dialogen, men det må være muligt at finde et kompromis mellem at bure narkomaner inde og så kun have en helt vattet holdning på den anden side.
Midtervejen ligger jo lige for, og som vi ser det, kunne det være sundhedsrum.
Kunne det ikke nok være en idé at overveje det en gang til?
Nu var det bare, fordi fru Karen Hækkerup selv brugte, jeg tror ligefrem ordene må gud forbyde det, eller at det ville være en stor ulykke, og så syntes jeg også lige, der skulle bringes balance i det.
Generelt vil hovedreglen være sådan, hvis man vælger en Venstreborgmester, at så vil det være lykkeligt.
Men lad nu det være.
Jeg er også glad for, at man nu benævner hr. Søren Pinds indlæg i debatten som glimrende – det var det ord, der blev brugt – for nu at sætte gang i debatten positivt.
Så er jeg enig i, at vi skal finde kompromiser, og de skal jo indgås mellem ekstremerne.
Ekstremerne er jo det forslag om, at vi skal gå på gaderne og fange narkomaner ind og sætte i fængsel.
Det er et ekstremt synspunkt.
Det andet ekstreme er legaliseringsvejen.
Det er, at nu kalder vi fixerum for sundhedsrum.
Så skaber vi et helle, hvor vi pludselig legaliserer det, vi ellers kalder kriminelt i samfundet og bekæmper med alle til rådighed stående midler, hvis det sker inden for en bestemt ramme.
Det er også ekstremt.
Kompromiset skal ligge inde midtimellem.
Det repræsenterer regeringens politik, kampen mod narko.
Det er en afbalanceret politik.
Nu har vi jo hørt justitsministeren komme med sin udlægning af, hvad regeringens politik er på det her område, men jeg kunne sådan set godt tænke mig at få indenrigs- og sundhedsministeren til at bekræfte, at regeringen mener, at fixerum, sundhedsrum vil give flere stofmisbrugere, for det var faktisk det, justitsministeren fik sagt i sin sidste kommentar.
Vi har ønsket at få indført sundhedsrum, sådan at vi kan få flere narkomaner på afvænning, og vi kan få givet narkomanerne et bedre livsforløb og også et længere liv og renere gader og en gladere og mere tryg befolkning i København.
Så er jeg jo også spurgt om forslaget om narkomaner fra hr. Søren Pind, Venstres overborgmesterkandidat i København, som det ikke ville være en ulykke blev overborgmester, tværtimod ville det være en stor lykke.
Til det må jeg sige, at jeg ikke kender forslaget i dets detaljer.
Jeg har hørt, hvad socialministeren har sagt, jeg har hørt, hvad justitsministeren har sagt, og jeg deler holdningerne fuldt ud.
Jeg har nu også forstået, at forslaget primært tjener det formål at fremkalde en debat omkring det her emne, og det må man jo sige er lykkedes, fordi det i den grad har rejst en debat om, hvad vi gør for at bekæmpe narkotikamisbruget og de problemer, som misbruget medfører for stofmisbrugeren selv, de pårørende og det omgivende samfund.
For der er jo problemer, ikke mindst på Vesterbro.
Det ved Venstres overborgmesterkandidat da heldigvis, fordi han har boet i byen i mange år og siddet i Borgerrepræsentationen i mange år.
Jeg glædes ved at være i parti med en, der sådan set påpeger, hvor problemerne er.
Så vil jeg gerne knytte en bemærkning an til det med menneskesynet, for jeg er sådan set helt enig med hr. Søren Krarup i, at der jo ikke er noget galt med det grundliggende menneskesyn.
Men man kan jo godt have et godt menneskesyn og så alligevel være lidt ude af fokus.
Jeg tror også, at man har et godt menneskesyn, når man foreslår fixerum, men det er jo tilsvarende en forkert løsning, som er ude i det ekstreme.
Så i den forstand har jeg oplevelsen af, at fru Karen Hækkerup og hr. Søren Pind deler menneskesyn, men altså fra hver deres kant stiller nogle forslag, som er lidt ekstreme, og som ikke er løsningen på de her meget komplekse problemer, vi sidder med.
»Vil ministeren oplyse, om det i begrundelsen nævnte forslag er et bud på regeringens fremtidige sundhedspolitik på misbrugsområdet?«
Skriftlig begrundelse
Venstres kandidat til overborgmesterposten i København, Søren Pind, har fremsat et forslag om, at stofmisbrugere skal kunne indfanges og testes, og hvis de er stofpositive, fjernes fra åben gade og skal kunne indsættes i fængsel, hvis de nægter at gå i behandling.
Jeg synes sådan set, at ministeren fremfører rigtig mange gode og fornuftige ting, som vil kunne hjælpe især narkomanerne til at få et bedre liv.
Men der er dog alligevel nogle ting, som jeg synes står lidt uklart.
Jeg har fundet en artikel frem fra Politiken, hvor Erik Frederiksen, som er formand for socialrådgiverne i kriminalforsorgen, siger, at de indsatte i fængslerne i forvejen ligger i biblioteker, besøgsrum og alle mulige andre steder.
Jeg vil derfor gerne spørge: Er det kutyme, når man sætter narkomaner i fængsel, som skal tilbydes en eller anden form for behandling, mens de skal afsone deres dom, at de så kan risikere at blive lagt ind på et bibliotek eller et besøgsrum eller et eller andet andet lokale?
Når vi spørger en gang til, fordi vi vil sikre os, at regeringen ikke ønsker at ændre politik, er det også, fordi Dansk Folkeparti har været ude at støtte hr. Søren Pinds forslag, og vi vil selvfølgelig meget gerne have en garanti for, at regeringen ikke tøver i denne sag og ikke går ind for at tvangsafvænne narkomaner.